  Майя Бывальцева Удмуртилэн шоркарезлэн администрациезлэн тӧроезлэн нырысетӥ воштӥсез Ильдар Бикбулатов интыужысьтыз кошке. Со сярысь ВКонтакте вотэсбамаз ивортӥз Ижкарлэн тӧроез Юрий Тюрин. Ижкар Администрацилэн тӧроезлэн Нырысетӥ воштӥсезлэн Ильдар Ильшатович Бикбулатовлэн туннэ берпуметӥ ужан нуналэз. Ӵошен пайдалыко ужам понна мон солы тау карисько Юрий Тюрин, Ижкарлэн тӧроезАдминистрацилэн тӧроезлэн нырысетӥ воштӥсезлэсь ужзэ быдэсъялоз тӧролэн жилищно-коммунальной ужпумъёсъя воштӥсез Сергей Задорожный. Та интыын со 2,5 ар пала ужаз.  ВАТСАН Бикбулатов Ильдар Ильшатович. Вордскиз 1962-тӥ арын 4-тӥ коньывуонэ Татариысь Альметьевск карын.   Дышетскемез вылӥ. 1984-тӥ арын Москваысь нефтехимической но газовой промышленностья И. М. Губкин нимо институтэз йылпумъяз. Экономика тодосъя кандидат.   Удмурт Элькун Кун Кенешлэн 3-тӥ ӧтчамаз депутатэ бырйиськылӥз.  1979-тӥ арын – «Удмуртнефть» огазеяськонысь Буровой ужъёсъя управлениын 2-тӥ разрядэн слесарь-ремонтник. 1979-1984 аръёсы - Москваысь нефтехимической но газовой промышленностья И. М. Губкин нимо институтысь студент. 1984-1985 аръёсы - Москваысь нефтехимической но газовой промышленностья И. М. Губкин нимо институтысь кунгожсьӧр кылэз мур дышетонъя нимысьтыз курслэн кылзӥсез. 1985-тӥ арын – «Удмуртнефть» огазеяськонысь Буровой ужъёсъя управлениысь бурильщиклэн воштӥсез. 1985-1988 аръёсы – «Удмуртнефть» огазеяськонысь Буровой ужъёсъя управлениысь РИТС-3 мастерлэн воштӥсез. 1988-1992 аръёсы – КГБ-лэн Удмурт Элькунысь Кышкыттэмлыкъя министерствоысьтыз офицер интыужъёсын ожгар служба нуиз. 1992-1996 аръёсы – Инвестициосъя но промышленностья «СЭМПЛ»компанилэн кивалтӥсез. 1997-2003 аръёсы - «Производственной компания «СЭМПЛ» акционер огазеяськонлэн кивалтӥсез. 2003-2006 аръёсы – Сарапулысь ликёро-водочной заводлэн кивалтӥсез. 2006-2013 аръёсы – Удмурт Элькунысь кивалтэтлэн тӧроезлэн воштӥсез. 2013-2015 аръёсы – «Альянс ИСО» огазеяськонлэн кивалтӥсез. 2015-тӥ арысь 9-тӥ коньывуонысен – Ижкар администрацилэн тӧроезлэн нырысетӥ воштӥсез. Тегъёс: Политика Ижкар ЮрийТюрин ИльдарБикбулатов Удмуртия  